
Referat fra styremøte 24. juni 2005

JF 22-05

REFERATSAKER

1. Referat fra møte i fakultetsstyret 19.05..05.

2. Referat fra møte i Forskningsutvalget 02.06.05

3. Referat fra møte i Studentavhandlingsutvalget 30.05.05.

4. Referat fra møte i Studieutvalget 20.05.05

5. Brev 09.06.05 vedr. evaluering av retningslinjer for tildeling av forskningstermin – svar fra Det juridiske fakultet.

6. Brev 26.05.05 vedr. orientering om vedtak i sak S 28-05 instrukser for ledere og styrer ved UiTø.

7. Vitenskapelig publisering.

8. Notat 12.05.05 om studenttallene våren 2005 og søkertallene høsten 2005.

Orienteringer
Dekan orienterte fra universitetsstyremøte 22.06.05.

Fakultetsdirektøren orienterte om økonomisituasjonen pr. 30.05.05.

Personalsaker 




Tonje Fisknes er engasjert som universitetslektor fra 01.08.05.




Fakultetsdirektørstillingen blir lyst ut i august.

JF 23-05
TIMEREGNSKAPSORDNINGEN 2005 (DL 200404325)


Vedtak:

1. Dagens ordning med et finmasket system for timeregnskapsordnigen

videreføres.

2. Styret vedtar følgende normer for administrative verv:
Dekan :   848 t pr. år

Prodekan og FU-leder:  470 t pr. år + 2 t pr. møtetime og 1 t pr. møteledelse

Prodekan og SU-leder:  482 t pr. år +2 t pr. møtetime og 1 t pr. møteledelse

Leder FU:  282 t pr. år + 2 t pr. møtetime og 1 t pr. møteledelse

Leder SU:  294 t pr. år + 2 t pr. møtetime og 1 t pr. møteledelse

Nestleder FU: 120 t pr. år

Nestleder SU: 120 t pr. år

Leder avdelingsutvalg: 120 t pr. år

Nestleder avdelingsutvalg: 60 t pr. år

Tidsnormering for leder og nestleder i avdelingsutvalgene er fastsatt midlertidig. SU bes vurdere nærmere tidsnormering av disse vervene.  

3. Normeringen av  Sensur JUR-1004 settes til 2 timer pr. kandidat, inkludert for- og etterarbeid.

Fadderordning: Det gis uttelling på 10 timer per fadderverv.

Normeringen av klagesaker/utsatt prøve opprettholdes.

4. Styret ser positivt på forslaget om de øvrige normeringene, men ber FU og SU om å uttale seg slik at styret kan vedta normeringene med ikrafttredelse 1.1.2006.
Vedtakene ble gjort mot 1 stemme (Christiansen).



Per Christiansen hadde følgende uttalelse til saken:



”Jeg mener at fakultetet bør ha en timeregnskapsordning som, sammen med forskningsrapporten, skal utgjøre viktige styringsredskaper for fakultetet. Jeg kan imidlertid ikke gi min tilslutning til forslaget som er fremlagt. Styremøtet i dag er det siste i et utgående styre. Styret er heller ikke fulltallig. Siden saken er av viktighet kan det være grunn til å overlate prinsippdiskusjonen om timeregnskapsordningen, og den nærmere utformingen av den, til det nye styret. Jeg vil derfor foreslå at behandlingen av saken utsettes.



Timeregnskapsordningen, slik den er utformet hos oss, bør etter min mening forenkles. Det går med mer saksbehandlingstid enn ønskelig til å forvalte ordningen. Jeg mener videre at flere av tidsnormene kan være for generøse. Det fremlagte forslag synes imidlertid å føre til både en økning i antallet tidsnormer i timeregnskapet og – ikke minst – i all hovedsak til økninger i normene.




I tillegg mener jeg at det bør vurderes – noe som ikke er gjort i fremlegget – å begrense de årlige utbetalinger/adgangen til avspasering etter timeregnskapsoppgjøret til for eksempel ca en månedslønn (ca 150 timer). Det må da vurderes hva som skal skje med eventuelle overskytende timer som den ansatte måtte ha etter timeregnskapet. Overskuddstimer bør  generelt søkes unngått. Dersom overskuddstimer likevel oppstår – noe som er påregnelig – bør de vurderes avskrevet som hovedregel hvert år, slik at en ansatt ikke kan ”bygge opp” et timeoverskudd over år, med mindre det foreligger en konkret avtale om det. Man kan eventuelt ta hensyn til store timeoverskudd for enkelte ansatte ved lokale lønnsforhandlinger eller på annen måte. Det bør være et felles ansvar for den enkelte og arbeidsgiver å sikre at timeoverskudd ut over ca 150 timer årlig ikke oppstår.



Jeg vil foreslå:



Prinsipalt: Saken utsettes for avgjørelse av det påtroppende styre. Mine merknader her følger saken.



Subsidiært: Det gjøres ingen endringer i timeregnskapsordningen nå”.

JF 24-05             
INNSTILLING TIL ANSETTElSE SOM PROFESSOR, SAMT PROFESSOR PÅ KVALIFISERINGSVILKÅR (DL 200404203) 

Unntatt offentlighet.

JF 25-05
ENDRINGER I REGLEMENT FOR VALGFRI DEL (DL 200405055)

Vedtak:

1. Det innføres et nytt kapittel 5 om  prosedyrekonkurranser, samt ny § 33 i reglement for valgfri del av masteroppgaver: ” Deltagelse i internasjonale eller nasjonale prosedyrekonkurranser kan godskrives i valgfri del med maksimalt 15 sp, forutsatt at deltagelsen er forhåndsgodkjent og at studenten har bestått prøving i etterkant av konkurransen”.

2. Gjeldende kapittel 5 og § 33 blir kapittel 6 og § 34.

3. SU bes se nærmere på prøveformen i faget.

JF 26-05
DISPENSASJON FRA REGLEMENT FOR VALGFRI DEL § 26 (4) 



(DL 200503213)
Vedtak:

1. Fakultetet arrangerer ikke åpen presentasjon av de innleverte masteroppgavene jf 26 nr. 25 i år, da sensuren av avhandlingene ikke vil være klar for i juli måned.

2.  Fakultetsstyret ber SU se nærmere på hvordan presentasjon kan                                                                                               praktiseres, kanskje i forbindelse med innlevering.

JF 27-05
UTDANNINGSSTRATEGI (DL 20040325)



Vedtak:

1. Fakultetsstyret tar vedlagte utdanningsstrategi til etterrening.

2. Fakultetsstyret ber SU fortsette arbeidet med utdanningsstrategien, og  å utarbeide en handlingsplan på bakgrunn av strategien.

Per Christiansen hadde følgende uttalelse til saken:

”Jeg vil foreslå at det settes i gang en utredning om innføring av bachelorgrad (etter 3 år) for det juridiske studium i Tromsø”.

JF 28-05

ETTER OG VIDEREUTDANNINGSSTRATEGI (DL 200304326)
Vedtak:

1. Vedlagte strategi for videre- og etterutdanning tas til etterretning.

2. Fakultetsstyret ber SU arbeide videre med etter- og videreutdanningsstategien, og innarbeide denne i utdanningsstrategien og handlingsplanen.

Vedtaket ble gjort mot 1 stemme ( Christiansen).

Per Christiansen hadde følgende uttalelse til saken:

”Den foreslåtte EVU-strategi er etter min mening for lite offensiv. EVU vil være et interessant område for universitetet og fakultetet i årene som kommer, og det er av stor betydning å åpne for en større bredde og nytenkning i EVU-sammenheng.

Prinsipalt vil jeg foreslå at

1. fakultetet innfører en EVU-/valgfagsordning basert på 10 sp;

2. de vitenskapelig ansatte ved fakultetet inviteres til å utvikle ett eller flere EVU-/valgfag innenfor fastsatte, relativt beskjedne tidsrammer;
3. XX får ansvar for å ha oversikt over de meste hensiktsmessige tekniske løsninger for vår undervisning;
4. følgende EVU-/valgfag basert på disse prinsipper kan tenkes på kort sikt, dvs for det akademiske år 2005/6,  
a. EU/EØS-rett, ”International Sales Law”, miljø- og havrett, urfolksrett og ”Introduction to Russian Law” omarbeidet (nedkortet) til valgfag med 10 sp,

b. Valgfag basert på ferdige undervisningsopplegg, det vil si arbeidsrett, skatterett og selskapsrett (alle nedjuster til 10 sp) utarbeides,

c. Ett eller to valgfag i tillegg, herunder ”Russian Commercial Law” ”Svalbardrett”  gjennomføres;
5. på lengre sikt (f.eks på to til fem års sikt) kan en tenkes seg mange EVU-/valgfag, f.eks:

a. eksisterende valgfag (basert på 10 sp),

b. nyutviklede valgfag, jf f.eks en ”europeisk modul” med flere valgfag innenfor EF-retten og flere valgfag i folkerettslige emner og i fremmed/komparativ rett;

6. i tillegg utvikles et EVU-/valgfagtilbud i samarbeid med NFH av forretningsjuridisk art. faget bør være egnet også for våre egne studenter. XX gir i oppdrag å fremme et forslag til et EVU-/valgfag og/eller en ettårig master innenfor det forretningsjuridiske område i samarbeid mellom fakultetet og NFH;

7. det utvikles et tilbud rettet mot offentlig forvaltning basert på grunnleggende forvaltningsrett.
Subsidiært vil jeg foreslå:

Jeg kan gi min tilslutning til det fremlagte forslag med denne tilføyelse: ”Prinsippene for opprettelse av nye spesialfag skal ikke være til hinder for at det eksperimenteres over en tidsperiode og på avgrensede rettsområder med nye EVU-ordninger: Slike prosjekter må godkjennes av fakultetet etter en konkret vurdering. Det er særlig utvikling av en ”europeisk modul” jeg med dette har i tankene”.

JF 29-05          OPPNEVNING AV INNSTILLINGSRÅD (DL 200503884)


             Vedtak:

Hege Brækhus oppnevnes som arbeidsgiverrepresentant i Innstillingsrådet ved Det juridiske fakultet med Kristin Solberg (Tore Henriksen) som vara i perioden 

1.08.05 – 31.07.07.

JF 30-05          GODKJENNING AV EKSTERN OBSERVATØR TIL FAKULTETSSTYRET


(DL 200503884)


             Vedtak:

Fakultetsstyret oppnevner førstelagmann Arild O. Eidesen som observatør i fakultetsstyret med advokat Sølvi Wold som vara, for perioden 1.08.05 – 31.07.07.

JF 31-05           MODULISERING AV OPPLÆRINGSDELEN – ENDRING AV PHD-



PROGRAMMET I RETTSVITENSKAP (DL 200501448)


             Vedtak:



Saken sendes tilbake til FU.

Fakultetsstyret ber om at moduliseringen skjer etter tema, emner, og ikke etter tid.

JF 32-05          OPPNEVNING AV SENSORER 
 (DL 200100165)


             Vedtak:

Marius Emberland, Jørn Normann og Håvard Sannes oppnevnes som sensorer ved Det juridiske fakultet frem til 01.01.2008.


JF 33-05          

FORSKNINGSSTRATEGI FOR DET JURIDISKE FAKULTET – REVISJON AV HANDLINGSPLANEN  (DL 200005753)



Vedtak:


Fakultetsstyret godkjenner forslag til handlingsplan for perioden 2005-2010, med merknader fremkommet på møtet. Kap. 2.6 sendes tilbake til FU for ny behandling i Fakultetsstyret. FU bes også vurdere om det bør settes mål for antall publikasjoner for fast vitenskapelige ansatte.



Per Christiansen hadde følgende uttalelse til saken:



”Fakultetets forskningsinnsats bør i hovudsak rettes inn mot nordområdene. Fakultetet ville



svikte sin oppgave om dette ikkje tydeliggjøres og gjennomføres i praksis. Dette skal ikkje være en absolutt retningslinje, samtidig som det er en utfordring å kanalisere individuelle forskerinteresser inn i et ”nordlig perspektiv”. Dette bør forskningsledelsen og den enkelte forsker legge omtanke i”.

JF 34-05          OPPNEVNING AV SU OG FU 
 (DL 200503893)


             Vedtak:



Medlemmer i forskningsutvalget for perioden 01.08.05 – 31.07.07 blir:

Leder 

Tore Henriksen

nestleder 
Petri Keskitalo

vara: 

Johan Aulstad, Trude Haugli


medlem:
Ingvild Ulrikke Jakobsen

medlem: 
Kristine Korsnes

vara:

Lill Tove Voie

vara:

Elise Karlsen

Medlemmer i studieutvalget i perioden 01.08.05 – 31.07.07 blir:

Leder:

Kristin Solberg


nestleder:
Ande Somby

vara: 

Inge Unneberg, Trude Haugli

medlem:
Linn Sæbø Øksnes

medlem:
Ida Snefjellå

vara:

Birgitte Pedersen

vara:

Heidi Beate Vang

JF 35-05          OPPNEVNING AV BEDØMMELSESKOMITE TIL VURDERING AV SØKERE TIL UTLYSTE STIPENDIATSTILLINGER (DL 200502482) Unntatt offentlighet, jf offl.



§ 6 nr. 2.

Tromsø, 01.07.2005

	Fakultetsdirektør


